wickkiey/tamil-wikipedia-chunked huggingface dataset:
# சேலம் மாவட்டம்

## வரலாறு

சேலம் மாவட்டம் சோழநாட்டின் ஒரு பகுதியாக பண்டைய நாட்களில் இருந்து வந்துள்ளது. சோழ மன்னர்களின் காலத்தில் இது ராசாச்சரிய சதுர்வேதி மங்கலம் என அழைக்கப்பட்டது. பொ.ஊ. பதின்மூன்றாம் நூற்றாண்டளவில் இப்பகுதி தனியொரு ஆட்சிப்பரப்பாகி சேலம் நாடு எனப்புகழ் பெற்றது. அதற்கு முன்னர் அதியமான் ஆட்சிப் பகுதியில் இருந்து வந்துள்ளது. சேலம் மாவட்டத்தின் வரலாறு பழமையானது. இங்கு புதிய கற்கால மனிதன் பயன்படுத்திய கோடரிகள், சுத்திகள், பானைகள், தேய்ப்புக் கற்கள், வளையல்கள் போன்றவை சேர்வராயன், கல்ராயன், வத்தலமலை, மேலகிரி, குட்டிராயன் மலை முதலிய பகுதியில் கிடைத்திருக்கிறது. எண்ணற்ற நடுகற்கள் கிடைத்திருக்கின்றது. இம்மாவட்டம் தகடூர் (தர்மபுரி) அதியமான்கள், கங்கர்கள், சோழர்கள், கன்னடர்கள், நாயக்கர்கள், திப்புசுல்தான், ஆங்கிலேயர்கள் ஆட்சிக்கு உட்பட்டிருந்தது.  
பிரித்தானிய கிழக்கிந்திய நிறுவனத்துக்கும் திப்பு சுல்தானுக்கும் இடையில் 1792 இல் நடந்த போரின் முடிவில் இரு தரப்பினருக்கும் இடையில் ஒரு ஒப்பந்தம் உருவானது. அந்த ஒப்பந்ப்படி திப்பு சுல்தான் தன் ஆட்சிப்பகுதிகளில் சிலவற்றை கிழக்கிந்திய நிறுவனத்துக்கு விட்டுக் கொடுத்தார். அவர் அவ்வாறு விட்டுக்கொடுத்த பகுதிகளான தற்போதைய தருமபுரி மாவட்டம் மற்றும் கிருட்டிணகிரி மாவட்டத்தின் பகுதிகளைக் கொண்ட பாராமகால் மற்றும் சேலம் மாவட்டத்தின் சில பகுதிகள் அடங்கிய பகுதிகளைக் கொண்டு *பாராமகால் மற்றும் சேலம் மாவட்டம்* 1792 இல் உருவாக்கப்பட்டது. இது சில ஆண்டுகளுக்குப் பிறகு கிருட்டிணகிரியைத் தலைமை இடமாகக் கொண்ட *பாராமகால்* மாவட்டம் என்றும் சேலத்தை தலைநகராகக் கொண்ட *தாலாகாட்* மாவட்டம் என்றும் இரண்டாக பிரிக்கப்பட்டது. 1801 இல் இவை இரண்டும் மீண்டும் ஒன்றிணைக்கப்பட்டன. 1808 இல் இது சேலம் மாவட்டம் என்று பெயர் மாற்றப்பட்டது. மாவட்டத்தின் தலைநகரானது அவ்வப்போது தருமபுரி, சேலம் ஒசூர் என மாற்றப்பட்டு, 1860 இல் மீண்டும் சேலமே தலைநகராக ஆக்கப்பட்டது.
# சேலம் மாவட்டம்

## மாவட்ட நிர்வாகம்

சேலம் மாவட்டம் சேலம், ஆத்தூர், மேட்டூர், சங்ககிரி என 4 வருவாய் கோட்டங்களையும் 13 வருவாய் வட்டங்களையும், 44 உள்வட்டங்களையும், 655 வருவாய் கிராமங்களைக் கொண்டுள்ளது.
# சேலம் மாவட்டம்

## மாவட்ட நிர்வாகம்

### சேலம் கோட்டத்தின் வருவாய் வட்டங்கள்

1. சேலம் வட்டம்
1. சேலம் மேற்கு வட்டம்
1. சேலம் தெற்கு வட்டம்
1. வாழப்பாடி வட்டம்
1. ஏற்காடு வட்டம்
# சேலம் மாவட்டம்

## மாவட்ட நிர்வாகம்

### ஆத்தூர் கோட்டத்தின் வருவாய் வட்டங்கள்

1. ஆத்தூர் வட்டம்
1. கங்கவள்ளி வட்டம்
1. பெத்தநாயக்கன்பாளையம் வட்டம்
1. தலைவாசல் வட்டம்
# சேலம் மாவட்டம்

## மாவட்ட நிர்வாகம்

### மேட்டூர் கோட்டத்தின் வருவாய் வட்டங்கள்

1. மேட்டூர் வட்டம்
1. ஓமலூர் வட்டம்
1. காடையாம்பட்டி வட்டம்
# சேலம் மாவட்டம்

## மாவட்ட நிர்வாகம்

### சங்ககிரி கோட்டத்தின் வருவாய் வட்டங்கள்

1. சங்ககிரி வட்டம்
1. எடப்பாடி வட்டம்
# சேலம் மாவட்டம்

## உள்ளாட்சி & ஊராட்சி நிர்வாகம்

சேலம் மாவட்டம் சேலம் மாநகராட்சி, 6 நகராட்சிகளையும், 32 பேரூராட்சிகளையும் கொண்டுள்ளது.
இதில் இடங்கணசாலை மற்றும் தாரமங்கலம் பேரூராட்சியை 16 அக்டோபர் 2021 அன்று நகராட்சியாக உருவாக்குவதற்கான அரசாணையை நகராட்சி நிர்வாகம் மற்றும் குடிநீர் வழங்கல் கூடுதல் தலைமைச் செயலாளர் சிவதாஸ் மீனா வெளியிட்டார்.
# சேலம் மாவட்டம்

## உள்ளாட்சி & ஊராட்சி நிர்வாகம்

### மாநகராட்சிகள்

- சேலம் மாநகராட்சி
# சேலம் மாவட்டம்

## உள்ளாட்சி & ஊராட்சி நிர்வாகம்

### நகராட்சிகள்

1. எடப்பாடி
1. ஆத்தூர்
1. மேட்டூர்
1. நரசிங்கபுரம்
1. தாரமங்கலம்
1. இடங்கணசாலை
1. சங்ககிரி
# சேலம் மாவட்டம்

## உள்ளாட்சி & ஊராட்சி நிர்வாகம்

### பேரூராட்சிகள்

சேலம் மாவட்டம் 32 பேரூராட்சிகளைக் கொண்டுள்ளது.
ஆட்டையாம்பட்டி அயோத்தியாபட்டினம் ஜலகண்டாபுரம் கன்னங்குறிச்சி கொளத்தூர் கொங்கணபுரம் மேச்சேரி ஓமலூர் பி.என்.பட்டி பெத்தநாயக்கன்பாளையம் தம்மம்பட்டி வாழப்பாடி வீரக்கல்புதூர் பேளூர் இளம்பிள்ளை ஏத்தாப்பூர் கங்கவள்ளி காடையாம்பட்டி கருப்பூர் கீரிப்பட்டி மல்லூர் பனைமரத்துப்பட்டி செந்தாரப்பட்டி தெடாவூர் தேவூர் வீரகனூர் அரசிராமணி நங்கவள்ளி பூலாம்பட்டி வனவாசி மேச்சேரி
# சேலம் மாவட்டம்

## ஊரக வளர்ச்சி நிர்வாகம்

இம்மாவட்டம் 20 ஊராட்சி ஒன்றியங்களையும், 385 கிராம ஊராட்சிகளையும் கொண்டுள்ளது.
# சேலம் மாவட்டம்

## மக்கள் வகைப்பாடு

2011 ஆம் ஆண்டின் மக்கள்தொகை கணக்கெடுப்பின் படி, மொத்த மக்கள்தொகை 3,482,056 ஆகும். அதில் ஆண்கள் 1,781,571 ஆகவும்; பெண்கள் 1,700,485 ஆகவும் உள்ளனர். கடந்த பத்தாண்டுகளில் மக்கள்தொகை வளர்ச்சி 15.44% ஆக உயர்ந்துள்ளது. பாலின விகிதம் ஆயிரம் ஆண்களுக்கு, 954 பெண்கள் வீதம் உள்ளனர். மக்கள்தொகை அடர்த்தி ஒரு சதுர கிலோ மீட்டரில் 665 நபர்கள் வீதம் உள்ளனர். மாவட்ட சராசரி எழுத்தறிவு 72.86 ஆகவுள்ளது. ஆறு வயதிற்குட்பட்ட குழந்தைகள் 3,44,960 ஆகவுள்ளனர்.  
சேலம் மாவட்டத்தில் பட்டியல் சாதியினரும் பட்டியல் பழங்குடியினரும் முறையே 5,80,512 மற்றும் 1,19,369 ஆக உள்ளனர்.
# சேலம் மாவட்டம்

## மக்கள் வகைப்பாடு

### சமயம்

**சமயவாரியாக மக்கள் தொகை**  
| சமயம் | பின்பற்றுவோர் | விழுக்காடு |  |
| --- | --- | --- | --- |
| மொத்தம் | 3,016,346 | 100% |  |
| இந்துகள் | 2,883,909 | 95.60% |  |
| இசுலாமியர் | 77,648 | 2.57% |  |
| கிறித்தவர் | 50,450 | 1.67% |  |
| சீக்கியர் | 535 | 0.017% |  |
| பௌத்தர் | 208 | 0.006% |  |
| சமணர் | 1,043 | 0.034% |  |
| ஏனையோர் | 248 | 0.008% |  |
| குறிப்பிடாதோர் | 1,248 | 0.041% | } |
# சேலம் மாவட்டம்

## அரசியல்

சேலம் மாவட்டத்தில் 11 சட்டமன்றத் தொகுதிகளும், ஒரு மக்களவைத் தொகுதியும் உள்ளது.
# சேலம் மாவட்டம்

## அரசியல்

### சட்டமன்றத் தொகுதிகள்

1. சேலம்-மேற்கு
1. சேலம்-வடக்கு
1. சேலம்-தெற்கு
1. கங்கவள்ளி
1. ஆத்தூர்
1. ஏற்காடு
1. ஓமலூர்
1. மேட்டூர்
1. எடப்பாடி
1. சங்ககிரி
1. வீரபாண்டி
# சேலம் மாவட்டம்

## அரசியல்

### மக்களவைத் தொகுதி

- சேலம்
- கள்ளக்குறிச்சி
# சேலம் மாவட்டம்

## தொழிற்சாலைகள்

சேலம் கைத்தறி தொழில் மிகவும் பழமையான குடிசைத் தொழில்களில் ஒன்றாகும். பட்டு நூல் மற்றும் பருத்தி நூலிலிருந்து தரமான புடவை, வேட்டி மற்றும் அங்கவஸ்திரத்தை (துண்டு) உற்பத்தி செய்கிறது. சமீபத்திய காலங்களில், வீட்டு உபயோக ஆடைகளும் முக்கியமாக ஏற்றுமதி நோக்கங்களுக்காக நெய்யப்படுகின்றன. சேலத்தைச் சுற்றி 75,000 க்கும் மேற்பட்ட கைத்தறிகள் அமைந்துள்ளது. ஒரு ஆண்டுக்கு உற்பத்தி செய்யப்படும் துணிகளின் மொத்த மதிப்பு ரூ. 50000 கோடி என மதிப்பிடப்பட்டுள்ளது. 125 க்கும் மேற்பட்ட நூற்பு ஆலைகள், நவீன நெசவு அலகுகள் மற்றும் ஆடை அலகுகள் சேலத்தில் அமைந்துள்ளது. ஆனால் 1960கள் வரை 5-க்கும் குறைவான நூற்பு ஆலைகள் இருந்தன. தனியார் கைத்தறி நெசவு இப்பகுதியில் பெரிய அளவிலான கூட்டுறவு துறை கைத்தறி நெசவு மற்றும் சந்தைப்படுத்தல் பிரிவுகளுடன் செழிக்கத் தொடங்கியது. தொழில்துறைக்கு பிராந்தியத்தைச் சுற்றி சிறிய அளவிலான கைத்தறி அலகுகள் தொடங்கப்பட்டன. 1980 களில் ஜவுளித் தொழில் கணிசமாக வளர்ந்தது. பல பெரிய நூற்பு ஆலைகள் இருந்தன. பல கைத்தறி சங்கங்கள் மற்றும் அச்சுக் கூடங்கள் நிறுவப்பட்டன. சேலம் அம்மாப்பேட்டை, குகை, ஆட்டையாம்பட்டி, வெண்ணந்தூர், மகுடஞ்சாவடி, சலகண்டாபுரம் மற்றும் தாரமங்கலம், இளம்பிள்ளை போன்ற பகுதிகளில் தோன்றியது.
# சேலம் மாவட்டம்

## தொழிற்சாலைகள்

### சேகோ உற்பத்தி

உணவுகள் மற்றும் சவ்வரிசி உற்பத்தி செய்யும் தொழில்கள் அதிக எண்ணிக்கையில் தமிழ்நாடு அளவில் சேலம் பிராந்தியத்தில் அதிக அளவில் உள்ளன. சேலம் மாவட்டத்தில் மட்டும் 34000 ஹெக்டேர் நிலம் மரவள்ளிக்கிழங்கு சாகுபடியில் உள்ளது. இது சவ்வரிசி உற்பத்தி செய்யும் மூலப்பொருளாகும். மரவள்ளிக்கிழங்கு செயலாக்கத்தில் 650 அலகுகள் உள்ளன. சேலத்திலும் அதைச் சுற்றியும் மரவள்ளிக்கிழங்கின் மகசூல் எக்டருக்கு 25-30 டன் ஆகும், இது உலகிலேயே அதிகமாகும். தேசிய சராசரி எக்டருக்கு 19 டி மற்றும் உலக சராசரி உற்பத்தி எக்டருக்கு 10 டி ஆகும். சாகோ தொழில்களின் வளர்ச்சியை மேம்படுத்துவதற்காக 1981 ஆம் ஆண்டில், சேலம் ஸ்டார்ச் மற்றும் சாகோ உற்பத்தியாளர்கள் சேவை தொழில்துறை கூட்டுறவு சங்கம் லிமிடெட் (பிரபலமாக சாகோசர்வ் என அழைக்கப்படுகிறது) நிறுவப்பட்டது. சாகோ மற்றும் ஸ்டார்ச்சிற்கான தேசிய தேவையில் கிட்டத்தட்ட 80% சாகோசர்வால் பூர்த்தி செய்யப்படுகிறது.
# சேலம் மாவட்டம்

## தொழிற்சாலைகள்

### உருக்காலை

சேலம் இரும்பாலை, இந்திய உருக்கு ஆணையத்தின் சிறப்பு எஃகு பிரிவு சேலத்தில் அமைந்துள்ளது, இது குளிர் உருட்டப்பட்ட எஃகு மற்றும் சூடான உருட்டப்பட்ட எஃகு / கார்பன் எஃகு ஆகியவற்றை உற்பத்தி செய்கிறது. கூடுதலாக நாட்டின் முதல்தரமான நாணயம் தயாரிக்க வெற்று வட்டங்கள் 3600 டன்கள் உற்பத்தி செய்யப்படுகிறது. இதன் மொத்த திட்டப்பகுதி 1130 ஏக்கர் மற்றும் திட்டத்தின் செலவு 1780 கோடி ஆகும்.
# சேலம் மாவட்டம்

## தொழிற்சாலைகள்

### சதர்ன் அயர்ன் & ஸ்டீல் கம்பெனி லிமிடெட்

சதர்ன் அயர்ன் & ஸ்டீல் கம்பெனி லிமிடெட் (ஜேஎஸ்டபிள்யூ ஸ்டீல் லிமிடெட் உடன் கூட்டு முயற்சி) 2,235 கோடி செலவில் இந்தியாவின் முதல் ஒருங்கிணைந்த எஃகு ஆலை, சேலத்திற்கு அருகில் அமைந்துள்ளது. அரிப்பை எதிர்க்கும் கம்பிகள் / அலாய் ஸ்டீல்கள் ஆகியவற்றை இங்கு தயாரிக்கப்படுகிறது. முக்கியமான வாகன பயன்பாடுகளுக்கான சிறப்பு உதிபாகங்களை உருவாக்க ஆலை தொடர்ந்து செயல்பட்டு வருகிறது.
# சேலம் மாவட்டம்

## தொழிற்சாலைகள்

### மால்கோ

மேட்டூர் பகுதியில் அமைந்துள்ள *மெட்ராஸ் அலுமினியம் கம்பெனி லிமிடெட் (மால்கோ)* என்பது வேதாந்தா ரிசோர்செசு என்ற நிறுவனத்தின் ஒரு பகுதியாகும்.1999 ஆம் ஆண்டில் தொடங்கப்பட்ட அதே இடத்தில் மால்கோ ஒரு அதிநவீன, நிலக்கரி அடிப்படையிலான கேப்டிவ் மின் நிலையத்தைக் கொண்டுள்ளது இங்கு உற்பத்தி செய்யப்படும் முழு மின்சாரத்தில் 90% ஏற்றுமதி செய்யப்படுகிறது; மீதமுள்ளவை உள்நாட்டில் பயன்படுத்தப்படுகின்றன.
# சேலம் மாவட்டம்

## தொழிற்சாலைகள்

### தாதுக்கள்

தெரியும் டான்மாங் மாக்னசைட் சுரங்கம்]]  
சேலத்தைச் சுற்றியுள்ள பகுதியில் கனிம தாதுக்கள் நிறைந்துள்ளன. இந்தியாவின் மெக்னசைட்டு, பாக்சைட்டு மற்றும் இரும்புத் தாது போன்ற தாதுக்கள் சேலத்தில் மிக அதிக அளவில் கிடைக்கிறது. இது பர்ன் ஸ்டாண்டர்ட் & கோ, டால்மியா மேக்னசைட்டுகள் மற்றும் டாடா ரெப்ரக்டரிஸ் மற்றும் செயில் போன்ற தனியார் மற்றும் பொதுத் துறைகளால் இயக்கப்படும் பல மாக்னசைட் தொழிற்சாலைகளைக் கொண்டுள்ளது.
# சேலம் மாவட்டம்

## தொழிற்சாலைகள்

### பிற தொழில்கள்

சேலத்தில் உள்ள லீ பஜார் சந்தை வேளாண் பொருட்களுக்கான மிகப்பெரிய பிராந்திய சந்தையாகும். தமிழ்நாட்டின் புகழ்பெற்ற காபிகளில் ஒன்றான நரசுஸ் காபி, பழமையான மாவு ஆலை நிறுவனமான நந்தி டால் மில்ஸ், பிஎஸ்பி சுத்திகரிப்பு நிலையங்கள் (உஷா சுத்திகரிக்கப்பட்ட சூரியகாந்தி எண்ணெய்) ஆகியவை சேலத்தில் உள்ளன.  
வேகமாக வளர்ந்து வரும் அடுக்கு II நகரங்களில் ஒன்றாக சேலம் இருப்பதால் தமிழ்நாடு அரசு மற்றும் எல்காட் 160 ஏக்கர் பரப்பளவில் சேலத்தில் ஒரு தகவல் தொழில்நுட்ப பூங்காவை நிறுவ திட்டமிட்டுள்ளது. சேலம் நகரின் சூரமங்கலம் பகுதியில் பிரத்யேக மின் மற்றும் மின்னணு தொழில்துறை பூங்கா அமைந்துள்ளது. கோயம்புத்தூர்-ஈரோடு பகுதிகளில் சேலம் ஜவுளி செயலாக்கங்களுக்கு நன்கு அறியப்பட்டிருக்கிறது. தமிழ்நாடு அரசு தொழில் முன்னேற்றக் கழகம் (வரையறுக்கப்பட்டது) ஆகியவற்றின் மூலம் மேலும் மேம்பாட்டு பணிகள் மேற்கொள்ளப்படுகின்றன.
# சேலம் மாவட்டம்

## புவியியல்

### மலைகள்

சேலம் மாவட்டம் பொதுவாக மலைகள் சூழ்ந்த மாவட்டம் ஆகும். இங்கு உள்ள மலைகள் விவரம் வருமாறு:  
- சேர்வராயன் மலை
- கஞ்சமலை
- ஜருகுமலை
- கொடுமலை
- கல்வராயன் மலை
- பச்சைமலை
- மேட்டூர் அணை
- நகரமலை
# சேலம் மாவட்டம்

## புவியியல்

### ஆறுகள்

- காவிரி
- திருமணிமுத்தாறு (காவிரியின் துணை ஆறு)
- வஷிஷ்ட நதி
- சரபங்கா ஆறு
# சேலம் மாவட்டம்

## கல்வி

சேலம் மாவட்டத்தில் அரசு பள்ளிகள், சோனா தொழில்நுட்பக் கல்லூரி (தன்னாட்சி), இந்திய கைத்தறி தொழில்நுட்ப நிறுவனம், அரசு பாலிடெக்னிக் கல்லூரி, மத்திய சட்டக் கல்லூரி, சாரதா கல்வி நிறுவனங்கள், வைஸ்யா கல்வி நிறுவனங்கள், மோகன் குமாரமங்கலம் மருத்துவக் கல்லூரி, மால்கோ வித்யாலயா போன்ற தனியார் பள்ளிகள் மற்றும் நூறு ஆண்டு பாரம்பரிய நிறுவனம் உள்ளிட்ட பல கல்வி நிறுவனங்கள் உள்ளன. அரசு கலைக் கல்லூரி (தன்னாட்சி), பெண்களுக்கான அரசு கலைக் கல்லூரி மற்றும் அரசு பொறியியல் கல்லூரி (தன்னாட்சி) மற்றும் பெரியார் பல்கலைக்கழகம் மற்றும் விநாயக மிஷன் பல்கலைக்கழகம். போன்றவைகளும் உள்ளன. மேலும் தற்போது அரசு சட்டக்கல்லூரி புதிதாக 2019ல் தொடங்கப்பட்டுள்ளது.
# சேலம் மாவட்டம்

## சுற்றுலா இடங்கள்

- ஏற்காடு (ஏழைகளின் ஊட்டி)
- குரும்பப்படி உயிரியல் பூங்கா
- மேட்டூர் அணை
- தாரமங்கலம் கைலாசநாதர் கோவில்
- மேச்சேரி பத்ரகாளியம்மன் கோயில்
- பொய்மான் கரடு, பனமரத்துப்பட்டி
- பூலாம்பட்டி (சேலத்தின் கேரளா)
- தான்தோன்றீஸ்வரர் கோயில், பேளூர்
- ஆத்தூர்க் கோட்டை
- சங்ககிரி மலைக்கோட்டை
- இராமானுஜர் மணிமண்டபம்
# சேலம் மாவட்டம்

## இதையும் காண்க

சேலம் மாவட்டம் (சென்னை மாகாணம்)
# சிவகங்கை மாவட்டம்

**காளையார் கோவில் சொர்ணகாளீஸ்வரர் கோயில்**  
| - | சிவகங்கை மாவட்டம்: அமைந்துள்ள இடம் |
| --- | --- |
| **நாடு** |  |
| **மாநிலம்** | தமிழ்நாடு |
| **தலைநகரம்** | சிவகங்கை |
| **பகுதி** | தென் மாவட்டம் |
| **ஆட்சியர்** | திருமதி. ஆஷா அஜீத்
இ.ஆ.ப. |
| '''காவல்துறைக்
கண்காணிப்பாளர்''' |  |
| **மாநகராட்சிகள்** | 1 |
| **நகராட்சிகள்** | 3 |
| **வருவாய் கோட்டங்கள்** | 2 |
| **வட்டங்கள்** | 9 |
| **பேரூராட்சிகள்** | 11 |
| **ஊராட்சி ஒன்றியங்கள்** | 12 |
| **ஊராட்சிகள்** | 445 |
| **வருவாய் கிராமங்கள்** | 521 |
| **சட்டமன்றத் தொகுதிகள்** | 4 |
| **மக்களவைத் தொகுதிகள்** | 1 |
| **பரப்பளவு** | 4,189 ச.கி.மீ. |
| **மக்கள் தொகை** | 13,39,101 (2011) |
| '''அலுவல்
மொழி(கள்)''' | தமிழ் |
| **நேர வலயம்** | இ.சீ.நே.
(ஒசநே+5:30) |
| **அஞ்சல் குறியீடு** | 630 551 |
| '''தொலைபேசிக்
குறியீடு''' | 04565 |
| **வாகனப் பதிவு** | TN 63 |
| **பாலின விகிதம்** | ஆண்-49%/பெண்-51% ♂/♀ |
| **கல்வியறிவு** | 79.85% |
| **இணையதளம்** | sivaganga |  
**சிவகங்கை மாவட்டம்** (*Sivaganga district*) என்பது இந்திய மாநிலமான, தமிழ்நாட்டின் 38 மாவட்டங்களில் ஒன்றாகும். இம்மாவட்டத்தின் நிர்வாகத் தலைமையிடம் சிவகங்கை ஆகும். இந்த மாவட்டம் 4,189 ச.கி.மீ. பரப்பளவைக் கொண்டுள்ளது. தலைநகர் சிவகங்கையாக இருந்தாலும் காரைக்குடி இம்மாவட்டத்தின் பெரிய நகரம் மற்றும் மாநகராட்சி ஆகும். தமிழ்நாட்டிலேயே மிகப்பெரிய மாவட்ட ஆட்சியர் அலுவலகம் சிவகங்கையில் உள்ளது என்பது குறிப்பிடத்தக்கது.
# சிவகங்கை மாவட்டம்

## வரலாறு

சிவகங்கை மாவட்டமானது 1984 ஆம் ஆண்டில் இராமநாதபுரம் மாவட்டத்தினைப் பிரித்து பசும்பொன் தேவர் திருமகன் மாவட்டம் என்ற பெயரில் உருவாக்கப்பட்டது என்பது தகவல்கள் தெரிவிக்கின்றன இம்மாவட்டமானது மார்ச் 15, 1985 ஆம் ஆண்டு முதல் செயல்படத் தொடங்கியது. இது 1997இல் சிவகங்கை மாவட்டம் என்ற பெயர் மாற்றம் பெற்றது. பசும்பொன் முத்துராமலிங்கம் மாவட்டம் என எம்ஜிஆர் முதல்வராக இருந்த போதும், அவருக்கு பின்பு தேவர் திருமகனார் மாவட்டம் என கருணாநிதியும், பசும்பொன் முத்துராமலிங்கத்தேவர் மாவட்டம் என ஜெயலலிதாவும் என இவ்வாறு ஒரு மாவட்டத்திற்கு மூன்று முதல்வர்களும் பசும்பொன் தேவரின் பெயரையே திரும்ப திரும்ப மாற்றி வைத்தனர். பின்னர் கடைசியாக சிவகங்கை மாவட்டம் ஆனது.
# சிவகங்கை மாவட்டம்

## நிர்வாகம்

### மாவட்ட வருவாய் நிர்வாகம்

#### வருவாய் வட்டங்கள்

சிவகங்கை மாவட்டம், இரண்டு வருவாய் கோட்டங்களையும், 9 வருவாய் வட்டங்களையும், 39 உள்வட்டங்களையும், 521 வருவாய் கிராமங்களையும் உள்ளடக்கியது.  
| வருவாய் கிராமம் |  |  |  |
| --- | --- | --- | --- |
| சிவகங்கை கோட்டம் | 5 - சிவகங்கை, காளையார்கோவில்,மானாமதுரை, இளையான்குடி, திருப்புவனம் | 267 |  |
| தேவகோட்டை கோட்டம் | 4 - தேவகோட்டை, காரைக்குடி, திருப்பத்தூர், சிங்கம்புணரி | 255 |  |
| மொத்தம் | 9 | 521 | } |
# சிவகங்கை மாவட்டம்

## நிர்வாகம்

### ஊரக வளர்ச்சி நிர்வாகம்

இம்மாவட்டம் 12 ஊராட்சி ஒன்றியங்களையும், 445 கிராம ஊராட்சிகளையும் கொண்டது. மாவட்ட ஊரக வளர்ச்சி முகமை கிராமபுற பகுதிகளில் வறுமை ஒழிப்பு திட்டங்களை செயல்படுத்தவும் மேற்பார்வையிடவும் மாவட்ட அளவில் முக்கிய அங்கமாக செயல்படுகிறது. இம்முகமையானது ஒருங்கிணைந்த கிராம வளர்ச்சி திட்டத்தை நடைமுறைப்படுத்த உருவாக்கப்பட்டது. அடுத்து நடுவன், மாநில அரசுகளின் திட்டங்கள் இம்முகமை மூலம் செயல்படுத்த வரையறுக்கப்பட்டது. கிராமப்புற வளர்ச்சி மற்றும் வறுமை ஒழிப்பு திட்டங்கள் அனைவருக்கும் கிடைக்கும் வகையில் நடைமுறைப் படுத்தப்படுகின்றன பெரிய புவியியல் பகுதிகள் நிர்வாக தேவைகள் மற்றும் திட்டங்கள் செயல்படுத்துவதில், கீழ்நிலை அதிகாரிகள் மற்றும் சமூகம் ஆகியவற்றை அடிப்படையாகக் கொண்டது கிராமபுற பகுதிகளில் வேலைவாய்புகளை உருவாக்க மத்திய அரசு இத்திட்டத்தை செயல்படுத்துகிறது. மாநில அளவில் முதன்மைச் செயலர் ஊரக வளர்ச்சி ஆணையர் ஆகிய அலுவலர்கள் இத்திட்டங்கள் செயல்படுத்துவதில் முழுப் பொறுப்பாவார்கள். நாடாளுமன்ற உறுப்பினர்கள், சட்டமன்ற உறுப்பினர்கள், மாவட்ட அளவில் உள்ள ஊரக வளர்ச்சி துறை அலுவலர்கள், வங்கியாளர்கள், அரசுசாரா தன்னார்வ நிறுவனங்கள் மற்றும் சமூகத்தில் நலிவடைந்த மக்களின் பிரதிநிதிகள் ஆகியோர் மாவட்ட ஊரக வளர்ச்சி முகமையில் ஆலோசனைகள் வழங்கும் குழுவாக செயல்படுவார்கள். கிராமப்புற வளர்ச்சியை மேம்படுத்துவதற்காக மத்திய மற்றும் மாநில அரசுகள் பல திட்டங்களை அவ்வப்போது அறிமுகப்படுத்துகின்றன. இத்திட்டங்களின் பயன்களைப் பொருத்து திட்டங்கள் அவ்வப்போது மாற்றியமைக்கப்படுகின்றன. ஊரகப் பகுதிகளில் தேவைகள் கண்டறிந்து திட்டங்கள் வகுத்து செயல்படுத்தவும், தொழில்நுட்பம் நிர்வாகம் மற்றும் நிதி தொடர்பான செயல்பாடுகளை செயல்படுத்துவதாகும். அத்திட்டங்களில் அதிக அளவு செயற்படுத்தப்பட்ட திட்டங்கள் வருமாறு;-  
1. முதலமைச்சரின் சூரிய மின்சக்தியுடன் கூடிய பசுமை வீடு திட்டம்
1. தாய் திட்டம்
1. அம்மா பூங்கா
1. அம்மா உடற்பயிற்சிக் கூடம்
# சிவகங்கை மாவட்டம்

## நிர்வாகம்

### உள்ளாட்சி நிர்வாகம்

சிவகங்கை மாவட்டம் காரைக்குடி.மாநகராட்சி சிவகங்கை, மானாமதுரை, தேவக்கோட்டை என 3 நகராட்சிகளையும், 9 பேரூராட்சிகளையும் கொண்டது.
# சிவகங்கை மாவட்டம்

## மக்கள்தொகை பரம்பல்

2011 ஆம் ஆண்டின் மக்கள்தொகை கணக்கெடுப்பின் படி மொத்த மக்கள்தொகை 1,339,101 ஆகும். அதில் ஆண்கள் 668,672 ஆகவும்; பெண்கள் 670,429 ஆகவும் உள்ளனர். கடந்த பத்தாண்டுகளில் மக்கள்தொகை வளர்ச்சி விகிதம் 15.90% ஆக உயர்ந்துள்ளது. பாலின விகிதம் ஆயிரம் ஆண்களுக்கு, 1003 பெண்கள் வீதம் உள்ளனர். குழந்தைகள் பாலின விகிதம் ஆயிரம் ஆண் குழந்ந்தைகளுக்கு 960 பெண் குழுந்தைகள் வீதம் உள்ளனர். மக்கள்தொகை அடர்த்தி ஒரு சதுர கிலோ மீட்டரில் 316 நபர்கள் வீதம் வாழ்கின்றனர். மாவட்ட சராசரி எழுத்தறிவு 79.85 ஆகவுள்ளது. ஆறு வயதிற்குட்பட்ட குழந்தைகள் 1,37,235 ஆகவுள்ளனர்.  
இம்மாவட்ட மக்கள்தொகையில் இந்துக்கள் 88.57% ஆகவும், கிறித்தவர்கள் 5.64% ஆகவும், இசுலாமியர்கள் 5.55 % ஆகவும், மற்றவர்கள் 0.24% ஆகவும் உள்ளனர்.
# சிவகங்கை மாவட்டம்

## அரசியல்

இம்மாவட்டத்தில் காரைக்குடி, திருப்பத்தூர், சிவகங்கை, மானாமதுரை என 4 சட்டமன்றத் தொகுதிகளையும்; ஒரு சிவகங்கை மக்களவைத் தொகுதியும் உள்ளது.
# சிவகங்கை மாவட்டம்

## அரசியல்

### மக்களவைத் தொகுதி

| தொகுதி | தற்போதைய உறுப்பினர் | கட்சி |
| --- | --- | --- |
| சிவகங்கை | கார்த்தி சிதம்பரம் | இ.தே.கா |
# சிவகங்கை மாவட்டம்

## அரசியல்

### சட்டமன்றத் தொகுதிகள்

| தொகுதி எண் | தொகுதி | தற்போதைய உறுப்பினர் | கட்சி |
| --- | --- | --- | --- |
| 184 | காரைக்குடி | மாங்குடி | இ.தே.கா |
| 185 | திருப்பத்தூர் | பெரிய கருப்பன் | திமுக |
| 186 | சிவகங்கை | P. R. செந்தில்நாதன் | அதிமுக |
| 187 | மானாமதுரை | தமிழரசி | திமுக |
# சிவகங்கை மாவட்டம்

## எல்லைகள்

இம்மாவட்டத்தின் வடகிழக்கில் புதுக்கோட்டை மாவட்டமும், வடக்கில் திருச்சிராப்பள்ளி மாவட்டமும், தென் கிழக்கில் இராமநாதபுரம் மாவட்டமும், தென் மேற்கில் விருதுநகர் மாவட்டமும், மேற்கில் மதுரை மாவட்டமும் எல்லைகளாக உள்ளன.
# சிவகங்கை மாவட்டம்

## வேளாண்மை

தமிழக அரசின் வேளாண் துறை தரவுகளில் இருந்து கீழ்கண்ட தரவுகள் உருவாக்கப்படுகின்றன. அவை வருடா வருடம் மாறும் என்பதைக் கருத்தில் எடுத்துக் கொள்ளவும்.
# சிவகங்கை மாவட்டம்

## வேளாண்மை

### நிலத்தின் அளவைகள்

சிவகங்கை மாவட்டத்தில் நில அளவை பணிகளை பொறுத்தமட்டில் புலப்படங்கள் கணிணிமயமாக்குதல், நத்தம் மற்றும் நகர ஆவணங்கள் கணிணிமயமாக்கல், கணிணிமயமாக்கப்பட்ட நில அளவை ஆவணங்களை பராமரித்தல் மற்றும் இணையவழி பட்டா மாறுதல் குறித்த பணிகள் நடைபெற்று கீழ்க்கண்டவாறு வகைப்படுத்தப்பட்டுள்ளன. இம்மாவட்டத்தில் இணைய வழி பட்டா மாறுதல் தமிழ்நிலம் மென்பொருள் மூலமாக 1.11.2015 முதல் இன்றளவில் பட்டா மாறுதல் முழுப்புலம் மற்றும் உட்பிரிவு புலங்கள் பொதுமக்களிடமிருந்து மனுக்களை நேரடியாக பெறாமல் கூட்டுறவு சங்கங்கள் வட்ட அலுவலகங்களில் உள்ள இ-சேவை இதுபோன்ற பொது சேவை மையங்கள் மூலமாக மனுக்களை பெற்று இணைய வழியில் பட்டா வழங்கும் பணிகள் நடைபெற்று வருகின்றன. இம்மாவட்டத்தின் சிவகங்கை, காளையார்கோவில், இளையான்குடி, மானாமதுரை, திருப்புவனம், தேவகோட்டை, காரைக்குடி, திருப்பத்தூர் மற்றும் சிங்கம்புணரி ஆகிய 9 வட்டங்களும் 39 குறுவட்டங்களும் 521 வருவாய் கிராமங்களும் உள்ளது. மொத்தமுள்ள 9 வட்டங்களில் உள்ள 521 கிராமங்களில் புலப்படங்களை கணிணியில் வரைவு செய்யும் பணியில் மொத்தம் 521 கிராமங்களில் உள்ள மொத்த புலங்கள் 1,53,801ல் 1,47,556 புலப்படங்கள் கணினியில் வரைவு செய்யப்பட்டுள்ளன. மீதமுள்ள 6245 புலப்படங்கள் வரைவு செய்யும் பணி நிறைவடையும் நிலையில் உள்ளன. மேலும், கணினிமயமாக்கப்பட்டுள்ள 1,47,556 புலங்களில் வட்ட அலுவலகங்களில் இணைய வழிப்படுத்துவதற்காக 1,42.025 புலங்கள் அங்கீகாரம் செய்யப்பட்டு மீதமுள்ள புலப்படங்கள் வட்ட அலுவலகங்களில் புலப்படங்கள் அங்கீகாரம் செய்யும் பணிகள் முடிக்க துரிதமாக நடவடிக்கை எடுக்கப்பட்டு வருகிறது. புலப்படங்கள் கணிணிப்படுத்தல் பணிகள் முடிவுற்ற பிறகு பொதுமக்கள் இணையதளம் வாயிலாக பயன் பெற வழிவகை செய்யப்பட்டுள்ளது. இதனால் வேளாண் குடிமக்கள் எளிய முறையில் தங்கள் நில உடைமை ஆவணத்தினைப் பெற வழிவகைச் செய்யப்பட்டுள்ளது.
# சிவகங்கை மாவட்டம்

## செட்டிநாடு

செட்டிநாடு தனவணிகர்கள் என்றும் நகரத்தார் என்றும் அழைக்கப்படும் நாட்டுக்கோட்டைச் செட்டியார்கள் பெரும்பான்மையினராக வாழும் பகுதியாகும். இங்கு சமைக்கப்படும், செட்டிநாட்டு சமையல் வாசனைச் சரக்குகளும், நறுமணப் பண்புகளும் நிறைந்த ஒரு இந்திய சமையல் வகை ஆகும். செட்டிநாட்டு சமையலில், இறைச்சி உணவு சமைக்கும் போது பயன்படுத்தப்படும் பல்வகை வாசனைச் சரக்குகள் பிரபலமானவை. வழமையான உணவுக்கு சுவை கூட்டுவது, அவ்வப்போது அரைத்துச் சேர்க்கும் காரமும் நெடியும் நிறைந்த மசாலாக்கள் மற்றும் மேல் அலங்காரமாக வைக்கப்படும் அவித்த முட்டை போன்றனவாகும்.
# சிவகங்கை மாவட்டம்

## இம்மாவட்டத்தில் உள்ள கோயில்களில் சில

காளீஸ்வரர்கோயிலின் வெளித்தோற்றம்]]உலகின் முதல் தமிழ் தாய் கோவில் காரைக்குடி
- காளையார் கோவில் சொர்ணகாளீஸ்வரர் கோயில்
- திரு இருதய ஆண்டவர் ஆலயம், இடைக்காட்டூர்
- காரைக்குடி கொப்புடை அம்மன் கோயில்
- மடப்புரம் பத்திரகாளியம்மன் கோயில்
- பிள்ளையார்பட்டி கற்பக விநாயகர் கோயில்
- குன்றக்குடி முருகன் கோயில்
- கொல்லங்குடி வெட்டுடையகாளியம்மன் கோயில்
- திருக்கோஷ்டியூர் சௌமியநாராயணப் பெருமாள் கோயில்
- பிரான்மலை கொடுங்குன்றநாதர் கோயில்
- நாட்டரசன்கோட்டை கண்ணுடையநாயகி அம்மன் கோயில்
- இளையான்குடி ராஜேந்திர சோழீசுவரர் கோயில்
- திருப்புத்தூர் திருத்தளிநாதர் கோயில்
- பாகனேரி புல்வநாயகி அம்மன் கோவில்
# சிவகங்கை மாவட்டம்

## கல்வி நிறுவனங்கள்

### பல்கலைக் கழகங்கள்

- அழகப்பா பல்கலைக்கழகம், காரைக்குடி
# சிவகங்கை மாவட்டம்

## கல்வி நிறுவனங்கள்

### கல்லூரிகள்

- ஆனந்தா கல்லூரி, தேவகோட்டை, சிவகங்கை
- இதயா மகளிர் கல்லூரி, சருகணி, சிவகங்கை
- மன்னர் துரைசிங்கம் அரசு கலைக் கல்லூரி , சிவகங்கை
- அரசு மகளிர் கலைக் கல்லூரி , சிவகங்கை
- டாக்டர் ஜாகிர் ஹுசைன் கல்லூரி , இளையான்குடி.
- சிவகங்கை மருத்துவக் கல்லூரி மற்றும் மருத்துவமனை
- அழகப்பா அரசினர் கலைக்கல்லூரி, காரைக்குடி
- அழகப்ப செட்டியார் பொறியியல் மற்றும் தொழில்நுட்பக் கல்லூரி, காரைக்குடி
- டாக்டர். உமையாள் இராமநாதன் கலை கல்லூரி, காரைக்குடி
- ஆறுமுகம்பிள்ளை சீதையம்மாள் கலைக்கல்லூரி ,திருப்புத்தூர்
- சேவுகன் அண்ணாமலை கலை மற்றும் அறிவியல் கல்லூரி, தேவகோட்டை
# சிவகங்கை மாவட்டம்

## கல்வி நிறுவனங்கள்

### ஆய்வகம்

- மத்திய மின் வேதியியல் ஆய்வு மையம், காரைக்குடி
- கீழடி அகழாய்வு மையம்
# சிவகங்கை மாவட்டம்

## குறிப்பிடத்தக்கவர்கள்

இம்மாவட்டத்தின் குறிப்பிட்டத்தக்கவர்களாக பின்வரும் நபர்களைச் சொல்லலாம்.  
- இராஜ கண்ணப்பன்- முன்னாள் தமிழக பாெதுப்பணி மின்சாரம் நெடுஞ்சாலை அமைச்சர்
- பெரியகருப்பன்- தமிழக அமைச்சர்
- எச். ராஜா - பாஜக தேசியச் செயலாளர்
- கவிஞர் கண்ணதாசன் - புகழ்பெற்ற தமிழ்க் கவிஞர்
- ப. சிதம்பரம் - முன்னாள் மத்திய நிதியமைச்சர்
- சீமான் - திரைப்பட இயக்குநர் மற்றும் நாம் தமிழர் கட்சி ஒருங்கிணைப்பாளர்
- தமிழண்ணல் இராம. பெரியகருப்பன் - தமிழறிஞர்
- மகேந்திரன் - திரைப்பட இயக்குநர்
- அழகப்ப செட்டியார் - கொடை வள்ளல்
- ஆவிச்சி மெய்யப்பன் - திரைப்படத் தயாரிப்பாளர்
# தஞ்சாவூர் மாவட்டம்

**தஞ்சைப் பெருவுடையார் கோயில்**  
| - | தஞ்சாவூர் மாவட்டம்:அமைந்துள்ள இடம் |  |
| --- | --- | --- |
| **நாடு** |  |  |
| **மாநிலம்** | தமிழ்நாடு |  |
| **தலைநகரம்** | தஞ்சாவூர் |  |
| **பகுதி** | மத்திய மாவட்டம் |  |
| **ஆட்சியர்** | பா. பிரியங்கா
பங்கஜம், இ.ஆ.ப. |  |
| '''காவல்துறைக்
கண்காணிப்பாளர்''' | திரு. ஆசிசு இராவத்,
இ.கா.ப. |  |
| **மாநகராட்சி** | 2 |  |
| **நகராட்சிகள்** | 2 |  |
| **வருவாய் கோட்டங்கள்** | 3 |  |
| **வட்டங்கள்** | 10 |  |
| **பேரூராட்சிகள்** | 20 |  |
| **ஊராட்சி ஒன்றியங்கள்** | 14 |  |
| **ஊராட்சிகள்** | 589 |  |
| **வருவாய் கிராமங்கள்** | 906 |  |
| **சட்டமன்றத் தொகுதிகள்** | 8 |  |
| **மக்களவைத் தொகுதிகள்** | 2 |  |
| **பரப்பளவு** | 3,411 ச.கி.மீ. |  |
| **மக்கள் தொகை** | 24,05,890 (2011) |  |
| '''அலுவல்
மொழி(கள்)''' | தமிழ் |  |
| **நேர வலயம்** | இ.சீ.நே.
(ஒசநே+5:30) |  |
| **அஞ்சல் குறியீடு** | 613 xxx |  |
| **தொலைபேசிக் குறியீடு** | 04362, 0435 |  |
| **வாகனப் பதிவு** | TN-49, TN-68 |  |
| **பாலின விகிதம்** | 1035 ♂/♀ |  |
| **கல்வியறிவு** | 82.64% |  |
| **இணையதளம்** | thanjavur | } |
**தஞ்சாவூர் மாவட்டம்** (*Thanjavur district*) என்பது இந்திய மாநிலமான, தமிழ்நாட்டின் 38 மாவட்டங்களில் ஒன்றாகும். இம்மாவட்டத்தின் நிர்வாகத் தலைமையிடம் தஞ்சாவூர் ஆகும். இந்த மாவட்டம் 3,411 ச.கி.மீ. பரப்பளவைக் கொண்டுள்ளது. தமிழ்நாட்டின் ''நெற்களஞ்சியம்' என தஞ்சாவூர் அழைக்கப்படுகிறது.  
தஞ்சாவூரானது, மாநிலத்தின் 12-ஆவது மாநகராட்சியாக, 2014 ஏப்ரல் மாதம் 10-ஆம் தேதி தரம் உயர்த்தப்பட்டது. தஞ்சாவூர் மாவட்டம், தமிழகத்தின் கிழக்கு கடற்கரையோரம் அமைந்துள்ளது. புவியின் 9.50 முதல் 11.25 வரையிலான கடகரேகை மற்றும் 78.43. முதல் 70.23 வரையிலான அட்சரேகை இடையே உள்ளது. ஒருங்கிணைந்த தஞ்சாவூர் மாவட்டம் பெரிய பரப்பளவில் இருந்ததால், அதன் நிருவாக நலன் கருதி நாகப்பட்டினம், மன்னார்குடி, மயிலாடுதுறை கோட்டங்களையும், கும்பகோணம் கோட்டத்திலிருந்து, வலங்கைமான் வட்டத்தையும் பிரித்து, நாகப்பட்டினத்தை தலைமையிடமாகக் கொண்டு நாகப்பட்டினம் மாவட்டம் சனவரி 19, 1991 அன்று உருவாக்கப்பட்டது. பின்னர் நிருவாக நலன் கருதி 1997-ஆம் ஆண்டு நாகப்பட்டினம் மாவட்டத்திலிருந்து, நாகப்பட்டினம் கோட்டத்திலிருந்து நன்னிலம், குடவாசல், திருவாரூர் வட்டங்களைப் பிரித்து மற்றும் மன்னார்குடி கோட்டங்களை உள்ளடக்கிய திருவாரூரைத் தலைமையிடமாகக் கொண்டு தனி மாவட்டமாக திருவாரூர் தோற்றுவிக்கப்பட்டது. 2020-ஆம் ஆண்டு நாகப்பட்டினம் மாவட்டத்திலிருந்து மயிலாடுதுறை கோட்டங்களை உள்ளடக்கிய மயிலாடுதுறை தலைமையிடமாகக் கொண்டு தனி மயிலாடுதுறை மாவட்டம் உருவாக்கப்பட்டது. தற்போதைய நாகப்பட்டினம் மாவட்டம், திருவாரூர் மாவட்டம், மயிலாடுதுறை மாவட்டம் மற்றும் புதுக்கோட்டை மாவட்டத்தில் அறந்தாங்கி வட்டம்மும் ஆகிய நான்கு மாவட்டங்கள் முந்தைய தஞ்சாவூர் மாவட்டத்தில் ஒரு பகுதியாக இருந்தது.
# தஞ்சாவூர் மாவட்டம்

## வரலாறு

பிற்காலச் சோழர்களின் தலைநகராக விளங்கியது தஞ்சாவூராகும். தஞ்சை மராட்டியரிடம் இருந்து, இப்பகுதியின் ஆட்சி உரிமையைப் பெற்ற ஆங்கிலேயர்கள் 1798 இல், இதை ஒரு மாவட்டமாக உருவாக்கினர்.
# தஞ்சாவூர் மாவட்டம்

## மாவட்ட வருவாய் நிர்வாகம்

இம்மாவட்டம் மூன்று வருவாய் கோட்டங்களையும், 10 வருவாய் வட்டங்களையும்,
50 உள்வட்டங்களையும் , 906 வருவாய் கிராமங்களையும் கொண்டது. இம்மாவட்டத்தின் மொத்த சாலைகளின் மொத்த நீளம் 1057 கி.மீ. ஆகும். அதில் தேசிய நெடுஞ்சாலை மொத்த நீளம் 144.8 கி.மீ. தமிழ்நாட்டு நெடுஞ்சாலை மொத்த நீளம் 469 கி.மீ. இம்மாவட்ட சாலை பராமரிப்பு மொத்த நீளம் 444 கி. மீட்டர்களாகும்.
# தஞ்சாவூர் மாவட்டம்

## மாவட்ட வருவாய் நிர்வாகம்

### வருவாய் கோட்டங்கள்

- தஞ்சாவூர்
- கும்பகோணம்
- பட்டுக்கோட்டை
# தஞ்சாவூர் மாவட்டம்

## மாவட்ட வருவாய் நிர்வாகம்

### வருவாய் வட்டங்கள்

.திருவோணம்
- தஞ்சாவூர்
- கும்பகோணம்
- பேராவூரணி
- பட்டுக்கோட்டை
- பாபநாசம்
- பூதலூர்
- ஒரத்தநாடு
- திருவையாறு
- திருவிடைமருதூர்
# தஞ்சாவூர் மாவட்டம்

## உள்ளாட்சி மற்றும் ஊராட்சி நிர்வாகம்

இம்மாவட்டம் இரண்டு மாநகராட்சிகள், இரண்டு நகராட்சிகள், 22 பேரூராட்சிகள், 14 ஊராட்சி ஒன்றியங்கள், 589 கிராம ஊராட்சிகளைக் கொண்டுள்ளது.
# தஞ்சாவூர் மாவட்டம்

## உள்ளாட்சி மற்றும் ஊராட்சி நிர்வாகம்

### மாநகராட்சி

- தஞ்சாவூர்
- கும்பகோணம்
# தஞ்சாவூர் மாவட்டம்

## உள்ளாட்சி மற்றும் ஊராட்சி நிர்வாகம்

### நகராட்சிகள்

- பட்டுக்கோட்டை
- அதிராம்பட்டினம்
# தஞ்சாவூர் மாவட்டம்

## உள்ளாட்சி மற்றும் ஊராட்சி நிர்வாகம்

### பேரூராட்சிகள்

- ஒரத்தநாடு
- பேராவூரணி
- திருவையாறு
- திருவிடைமருதூர்
- திருப்பனந்தாள்
- அம்மாப்பேட்டை
- அய்யம்பேட்டை
- மதுக்கூர்
- வல்லம்
- ஆடுதுறை
- திருக்காட்டுப்பள்ளி
- மெலட்டூர்
- சுவாமிமலை
- திருநாகேஸ்வரம்
- திருபுவனம்
- சோழபுரம்
- மேலத்திருப்பந்துருத்தி
- பெருமகளூர்
- வேப்பத்தூர்
- பாபநாசம்
# தஞ்சாவூர் மாவட்டம்

## உள்ளாட்சி மற்றும் ஊராட்சி நிர்வாகம்

### ஊராட்சி ஒன்றியங்கள்

- தஞ்சாவூர் ஊராட்சி ஒன்றியம்
- கும்பகோணம் ஊராட்சி ஒன்றியம்
- பேராவூரணி ஊராட்சி ஒன்றியம்
- சேதுபாவாசத்திரம் ஊராட்சி ஒன்றியம்
- ஒரத்தநாடு ஊராட்சி ஒன்றியம்
- பாபநாசம் ஊராட்சி ஒன்றியம்
- பட்டுக்கோட்டை ஊராட்சி ஒன்றியம்
- திருவையாறு ஊராட்சி ஒன்றியம்
- திருவிடைமருதூர் ஊராட்சி ஒன்றியம்
- திருவோணம் ஊராட்சி ஒன்றியம்
- அம்மாப்பேட்டை ஊராட்சி ஒன்றியம்
- பூதலூர் ஊராட்சி ஒன்றியம்
- மதுக்கூர் ஊராட்சி ஒன்றியம்
- திருப்பனந்தாள் ஊராட்சி ஒன்றியம்
# தஞ்சாவூர் மாவட்டம்

## மக்கள்தொகை பரம்பல்

2011 ஆம் ஆண்டின் மக்கள்தொகை கணக்கெடுப்பின்படி, மொத்த மக்கள்தொகை 2,405,890 ஆகும். அதில் ஆண்கள் 1,182,416 ஆகவும்; பெண்கள் 1,223,474 ஆகவும் உள்ளனர். கடந்த பத்தாண்டுகளில் மக்கள்தொகை வளர்ச்சி விகிதம் 8.56% ஆக உயர்ந்துள்ளது. பாலின விகிதம் ஆயிரம் ஆண்களுக்கு, 1035 பெண்கள் வீதம் உள்ளனர். குழந்தைகள் பாலின விகிதம் ஆயிரம் ஆண் குழந்தைகளுக்கு 957 பெண் குழுந்தைகள் வீதம் உள்ளனர். மக்கள்தொகை அடர்த்தி ஒரு சதுர கிலோ மீட்டரில் 705 நபர்கள் வீதம் வாழ்கின்றனர். மாவட்ட சராசரி எழுத்தறிவு 82.64% ஆகவுள்ளது. ஆறு வயதிற்குட்பட்ட குழந்தைகள் 238,598 ஆகவுள்ளனர்.  
இம்மாவட்ட மக்கள்தொகையில் இந்துக்கள் 2,075,870 (86.28 %), கிறித்தவர்கள் 133,971 (5.57 %), இசுலாமியர் 190,814 (7.93 %) ஆகவும் உள்ளனர். இம்மாவட்டத்தில் மக்கள் தொகை அடர்த்தி, சதுர கிலோ மீட்டருக்கு 708 பேர்கள் உள்ளனர். இம்மாவட்ட மக்களில், நூற்றுக்கு 82.72 சதவிதம் மக்கள் படிப்பறிவு பெற்றுள்ளனர்.
# தஞ்சாவூர் மாவட்டம்

## அரசியல்

தஞ்சாவூர் மாவட்டத்தில், இரு மக்களவைத் தொகுதிகளும், எட்டு சட்டமன்றத் தொகுதிகளும் இடம் பெற்றிருக்கின்றன.
# தஞ்சாவூர் மாவட்டம்

## அரசியல்

### தஞ்சாவூர் மக்களவைத் தொகுதி

தஞ்சாவூர் மக்களவைத் தொகுதியில் முன்பு ஒரத்தநாடு, திருவோணம், தஞ்சாவூர், திருவையாறு, பாபநாசம், வலங்கைமான் (தனி) ஆகிய சட்டமன்றத் தொகுதிகள் இருந்தன. தொகுதி மறுசீரமைப்புக்குப் பின்பு, தஞ்சாவூர் (சட்டமன்றத் தொகுதி), பேராவூரணி (சட்டமன்றத் தொகுதி), பட்டுக்கோட்டை (சட்டமன்றத் தொகுதி), ஒரத்தநாடு (சட்டமன்றத் தொகுதி), திருவையாறு (சட்டமன்றத் தொகுதி)திருவாரூர் மாவட்டத்திலிருக்கும் மன்னார்குடி (சட்டமன்றத் தொகுதி) ஆகிய சட்டமன்றத் தொகுதிகள் இடம் பெற்றுள்ளன.
# தஞ்சாவூர் மாவட்டம்

## அரசியல்

### மயிலாடுதுறை மக்களவைத் தொகுதி

தஞ்சாவூர் மாவட்டத்திலிருக்கும், கும்பகோணம் (சட்டமன்றத் தொகுதி), திருவிடைமருதூர் (சட்டமன்றத் தொகுதி), பாபநாசம் (சட்டமன்றத் தொகுதி) ஆகிய 3 சட்டமன்றத் தொகுதிகளுடன் மயிலாடுதுறை மாவட்டத்திலிருக்கும் மயிலாடுதுறை (சட்டமன்றத் தொகுதி), சீர்காழி (தனி) (சட்டமன்றத் தொகுதி), பூம்புகார் (சட்டமன்றத் தொகுதி)களும் சேர்த்து மயிலாடுதுறை மக்களவைத் தொகுதி அமைக்கப்பட்டிருக்கிறது.
# தஞ்சாவூர் மாவட்டம்

## அரசியல்

### சட்டமன்றத் தொகுதிகள்

தஞ்சாவூர் மாவட்டத்தில் தமிழ்நாடு சட்டமன்றத்திற்கான 8 சட்டமன்றத் தொகுதிகள் இடம் பெற்றிருக்கிறது.
| தொகுதி | உறுப்பினர் | படம் | கட்சி |
| --- | --- | --- | --- |
| தஞ்சாவூர் | டி. கே. ஜி. நீலமேகம் | திமுக |  |
| பேராவூரணி | நா. அசோக்குமார் | திமுக |  |
| பட்டுக்கோட்டை | கா. அண்ணாதுரை | திமுக |  |
| ஒரத்தநாடு | ஆர். வைத்திலிங்கம் | அதிமுக |  |
| திருவையாறு | துரை சந்திரசேகரன் | திமுக |  |
| கும்பகோணம் | சாக்கோட்டை க. அன்பழகன் | திமுக |  |
| திருவிடைமருதூர் | கோவி. செழியன் | திமுக |  |
| பாபநாசம் | ஜவாஹிருல்லா | மமக | } |
# தஞ்சாவூர் மாவட்டம்

## மாவட்ட எல்லைகள்

கிழக்கே திருவாரூர் மாவட்டம், வடக்கே அரியலூர் மாவட்டம், மேற்கே திருச்சிராப்பள்ளி மாவட்டம், வடகிழக்கே மயிலாடுதுறை மாவட்டம், கடலூர் மாவட்டம், தென்மேற்கே புதுக்கோட்டை மாவட்டம்,
தெற்கே வங்காள விரிகுடாகடல் பகுதிகள் தஞ்சாவூர் மாவட்டத்தின் எல்லைகளாக கொண்டுள்ளது.
# தஞ்சாவூர் மாவட்டம்

## வேளாண்மை

சாகுபடி - தஞ்சாவூர் மாவட்ட மக்களின், முக்கிய தொழில்.]]
தமிழ்நாட்டில், காவிரி டெல்டா மாவட்டங்களில் முதன்மை மாவட்டமாக விளங்குவது தஞ்சை மாவட்டம். இம் மாவட்டத்தில் 70 சதவீத மக்கள் விவசாயத்தில் மற்றும் அதன் தொடா்புடைய வேலைகளில் ஈடுபட்டு வருகின்றனர். மொத்தம் நிலப்பரப்பான, 3.39 லட்சம் எக்டேரில் சுமார் 2.69 லட்சம் எக்டேரில் விவசாய பயிர்கள் சாகுபடி செய்யப்பட்டு வருகிறது. மிகவும் முற்போக்கு சிந்தனையும், புதிய விவசாய தொழில்நுட்பங்களை பயன்படுத்தும் முறை நடைமுறையில் உள்ளது. அதிக விளைச்சலை விளைவித்து வருமானத்தை பெருக்குவதில், இம்மாவட்ட விவசாயிகள் சிறந்து விளங்குகிறார்கள்.
# தஞ்சாவூர் மாவட்டம்

## வேளாண்மை

### வேளாண் அரசுப் பிரிவுகள்

இம்மாவட்டத்தில் பல்வேறு பயிர் ஆராய்ச்சிகளும், முன்னெடுப்புத் திட்டங்களும், அரசுத்துறையால் செயற்படுத்தப்படுகின்றன. உயரிய தொழில்நுட்பங்களைப் பயன்படுத்தி, வேளாண்குடிகளின் உற்பத்தியை பெருக்கி, அவர்கள் கூடுதல் வருமானம் பெரும் வகையில் மத்திய மாநில திட்டங்களை, பல்வேறு வேளாண்துறைகள், பல்நோக்கில் செயல்படுத்தி வருகிறது. பிரதான் மந்திரி கிருஷி சஞ்சயி யோஜனா திட்டத்தின் கீழ் நுண்நீா்பாசன கருவிகளை பயன்படுத்தி நீா்மேலாண்மையில் ஈடுபடுத்தப் படுகிறது.
பாரத பிரதமரின் புதிய பயிா் காப்பீட்டுத்திட்டம் செயற்படுத்தப் படுகிறது. நீடித்த நிலையான மானாவாரி வேளாண்மைத்திட்டத்தின் வழி மானாவாரிப் பயிா்களான பயறுவகை மற்றும் எண்ணெய்வித்து பயிா்களில் அதிக மகசுல் பெற திட்டமிடப் பட்டுள்ளது. கூட்டுப்பண்ணைய திட்டமும், மண்வள மேம்பாட்டுத்திட்டங்களினால், பசுந்தாள் உரப்பயிா்கள் மற்றும் ஒருங்கிணைந்த ஊட்டச்சத்து மேலாண்மை முறைகளும், தேசிய வேளாண் வளா்ச்சித்திட்டங்கள்(நெல், பயறுவகைகள், எண்ணெய்வித்துக்கள், கரும்பு, தென்னை மற்றும் பசுந்தாள் உரப்பயிா்கள்), தேசிய எண்ணெய்வித்து மற்றும் எண்ணெய் பனை இயக்கமும், தேசிய உணவு பாதுகாப்பு திட்டத்தின் கீழ் நெல், பயறுவகை மற்றும் எண்ணெய் வித்துகளும் நல்ல சாகுபடி திட்டங்கள் செயற்படுத்தப் படுகின்றன.  
குறிப்பாக, குறுவை மற்றும் சம்பா சிறப்பு தொகுப்பு திட்டங்களும், வேளாண்மை தொழில்நுட்ப மேலாண்மை முகமையும், உலக வங்கி நிதியுதவியுடன் ”நீா்வள நிலவளத்திட்டமும்”, ஆராய்ச்சி நிலையங்கள் மற்றும் பரிசோதனை நிலையங்கள் மூலமாக பல்வேறு பரிசோதனை நிலையங்கள் செயல்பட்டு வருகின்றன.  
தமிழ்நாடு நெல் ஆராய்ச்சி நிலையம், ஆடுதுறை; இந்திய தொழில்நுட்ப உணவு பதனிடும் கழகம், தஞ்சாவூர்; மண் மற்றும் நீா் மேலாண்மை ஆராய்ச்சி நிலையம், காட்டுத்தோட்டம்; தென்னை ஆராய்ச்சி நிலையம், வேப்பங்குளம்;
தமிழ்நாடு வேளாண்மை பல்கலைகழகம் மற்றும் வேளாண்மை கல்லூரி, ஈச்சங்கோட்டை, மாநில தென்னை நாற்றங்கால், பட்டுக்கோட்டை, தென்னை ஒட்டுப்பணி மையம், மருங்கப்பள்ளம்; விதை சுத்திகரிப்பு நிலையங்கள், பட்டுக்கோட்டை, காட்டுத்தோட்டம், கும்பகோணம் மற்றும் மருதாநல்லூா்; கால்நடை ஆராய்ச்சி நிலையம், ஒரத்தநாடு; ஆா்.வி.எஸ் விவசாய கல்லூரி, உசிலம்பட்டி, தஞ்சாவூர்; உழவா் பயிற்சி நிலையம், சாக்கோட்டை; இது தவிர தோட்டக்கலைதுறை, வேளாண்மை விற்பனை துறை, வேளாண் பொறியியல்துறை, விதை ஆய்வு, விதைச்சான்று மற்றும் விதை பரிசோதனை துறைகளும், பல்வேறு வேளாண்மை வளர்ச்சிகளுக்கு இயங்கி வருகின்றன. கரும்பு பயிரில் அதிக மகசுல் பெறுவதற்கு அறிஞா் அண்ணா சா்க்கரை ஆலை, குருங்குளம்,திருஆருரான் சா்க்கரை ஆலை, திருமண்டங்குடி, ஸ்ரீ அம்பிகை சா்க்கரை ஆலை, துகிலி மற்றும் ஈ.ஐ.டி. பாரி சர்க்கரை ஆலைகள் இயங்கி வருகின்றன.
# தஞ்சாவூர் மாவட்டம்

## போக்குவரத்து

### பேருந்து போக்குவரத்து

சாலை]]  
தஞ்சாவூரிலிருந்து சென்னை, கோயம்புத்தூர், ஈரோடு, கரூர், திருப்பூர், வேலூர், பெரம்பலூர், அரியலூர், மைசூர், சேலம், கடலூர், விழுப்புரம், திருச்சிராப்பள்ளி, புதுக்கோட்டை, மதுரை, கும்பகோணம், மயிலாடுதுறை, நாகப்பட்டினம், மானாமதுரை, ஒரத்தநாடு, பட்டுக்கோட்டை, பெங்களூரு, எர்ணாகுளம், நாகர்கோயில், திருப்பதி, திருவனந்தபுரம் மற்றும் ஊட்டி ஆகிய நகரங்களுக்கு பேருந்துகள் இயக்கப்படுகின்றன. தஞ்சாவூரில் புதிய பேருந்து நிலையம் மற்றும் பழைய பேருந்து நிலையம் என இரு பேருந்து நிலையங்கள் உள்ளன. புதிய பேருந்து நிலையத்திலிருந்து வெளியூர்களுக்கு செல்லும் பேருந்துகளும் பழைய பேருந்து நிலையத்திலிருந்து அருகிலுள்ள நகரங்களுக்கு நகரப் பேருந்துகள் இயக்கப்படுகின்றன. போக்குவரத்து நெரிசலை குறைக்க 1997ஆம் ஆண்டில் மன்னர் சரபோஜி அரசுக் கல்லூரி வளாகத்தில் புதிய பேருந்து நிலையம் கட்டப்பட்டது.
# தஞ்சாவூர் மாவட்டம்

## போக்குவரத்து

### தொடருந்து போக்குவரத்து

தஞ்சாவூரில் இரயில் நிலையம் ஒன்று உள்ளது. இது திருச்சிராப்பள்ளி சந்திப்பு ரயில் நிலையத்தையும், சென்னை எழும்பூர் தொடருந்து நிலையம் உடன் தஞ்சாவூர் வழியாக இணைக்கும் முக்கிய இரயில் பாதையாகும். இது தென் இந்திய ரயில்வே கம்பெனியில் 1879 இல் நிறுவப்பட்ட பாதையாகும். இந்தியாவின் மிக முக்கியமான நகரங்களுடன் தஞ்சாவூர் ரயில் மூலம் இணைக்கப்பட்டுள்ளது. சென்னை, மைசூர், எர்ணாகுளம், திருச்சூர், பாலக்காடு, கோயம்புத்தூர், ஈரோடு, திருப்பூர், திருச்சிராப்பள்ளி, சேலம், கரூர், மதுரை, திருநெல்வேலி, ராமேஸ்வரம், திருச்செந்தூர், கடலூர், தருமபுரி, விழுப்புரம் புதுக்கோட்டை, காரைக்குடி, சிவகங்கை, மானாமதுரை ஆகிய நகரங்களுக்கு தினமும் மற்றும் பாண்டிச்சேரி, நாகர்கோயில், கன்னியாகுமரி, திருப்பதி, நெல்லூர், இட்டார்சி, விசாகப்பட்டினம், ஹூப்ளி, வாஸ்கோட காமா, கோவா, வாரணாசி, விஜயவாடா, சந்திரபூர், நாக்பூர், மற்றும் புவனேசுவர் ஆகிய நகரங்களுக்கு வாரத்திற்கு ஒருநாள் இரயில்கள் இயக்கப்படுகின்றன. இந்த இரயில் நிலையத்திலிருந்து திருவாரூர், நாகப்பட்டினம், காரைக்கால், திருச்சிராப்பள்ளி, கும்பகோணம், மயிலாடுதுறை மற்றும் நாகூர் போன்ற நகரங்களுக்கு அடிக்கடி பயணிகள் இரயில்கள் இயக்கப்படுகின்றன.
# தஞ்சாவூர் மாவட்டம்

## போக்குவரத்து

### வானூர்தி போக்குவரத்து

1990-களில் தஞ்சாவூர் சென்னையுடன் வாயுதூத் சேவைகளால் இணைக்கப்பட்டிருந்தது; போதுமான ஆதரவில்லாமையால் இச்சேவைகள் நிறுத்தப்பட்டன. தற்போது விமானப்படை நிலையம் செயல்பட்டு வருகிறது. வான்படை நிலையம் 2012-க்குள் ஒரு முக்கிய விமான தளமாக மாறியது. இது போர் விமானங்கள் மற்றும் எரிபொருள் நிரப்பும் விமானங்களை கையாள்வதற்காக அமைக்கப்பட்டது. இருப்பினும், விமான தளத்தை நிறுவுவதும், செயல்படுத்துவதும் மார்ச் 2013 வரை தாமதமானது. தென்னிந்தியாவில் முதல் முறையாக முற்றிலும் போர் விமானங்களைக்கொண்ட புதிய விமானப்படைத் தளம் தமிழகத்தில் தஞ்சாவூரில் அமைக்கப்பட்டுள்ளது. அருகிலுள்ள விமான நிலையம் 55 கி.மீ தொலைவில் உள்ள திருச்சிராப்பள்ளி சர்வதேச விமான நிலையம் ஆகும்.
# தஞ்சாவூர் மாவட்டம்

## சுற்றுலா

கட்டப்பட்ட, கல்லணை]]
- உலக பாரம்பரிய சின்னமான தஞ்சைப் பெரிய கோயில்
- தஞ்சை சரசுவதிமகால் நூலகம்(ஆசியாவின் பழமையான நூலகம்)
- கல்லணை (உலகின் பழமையான அணை)
- தஞ்சை அரண்மனை
- மல்லிப்பட்டினம் மனோரா
- புதுப்பட்டினம் டெல்டா கடற்கரை
- தமிழ்ப் பல்கலைக்கழகம்
- ஆறு படை வீடுகளில் ஒன்றான நான்காம் படை வீடு சுவாமிமலை முருகன் கோயில்
- பூண்டி மாதா கோவில்
- கதிராமங்கலம் வனதுர்கை அம்மன் கோவில்
# தஞ்சாவூர் மாவட்டம்

## திருவிழாக்கள்

### ஆடிப்பெருக்கு விழா

ஒவ்வோர் ஆண்டும் தமிழ் மாதமான ஆடி மாதம், 18 ஆம் தேதி அன்று, காவிரி நதிக் கரையோரம், குடும்பப் பெண்கள், சுமங்கலிப் பெண்கள், புதிதாக திருமணமான பெண்கள், திருமணமாகாத கன்னிப் பெண்கள், தங்கள் குடும்பங்களுடன் சென்று பூசைகள் செய்து, தங்களின் குடும்ப நலனுக்காக காவிரித்தாயை வணங்குவர். பூசைக்காக, மலர் மாலை, பச்சரிசி, ஊதுபத்தி, சாம்பிராணி, மஞ்சள், குங்குமம், தேங்காய், வெற்றிலை பாக்கு, பழங்கள், வெல்லம், மஞ்சள் கயிறு, கற்பூரம், விபூதி, சந்தனம், நாணயங்கள், நறுமணப் பூக்கள், தேன், பச்சரிசி மாவு, பன்னீர், வாழை இலை போன்றவற்றைக் கொண்டு சென்று, காவிரித்தாய்க்குப் படைத்து பண்டிகையாகக் கொண்டாடுவது வழக்கம். நதிக்கரையில், சர்க்கரைப் பொங்கல் மற்றும் வெண்பொங்கல் தயார் செய்து படையல் செய்து
இறையருள் பெற வேண்டுகின்றனர்.
# தஞ்சாவூர் மாவட்டம்

## திருவிழாக்கள்

### கருட சேவை

தஞ்சாவூரில் ஆண்டு தோறும் நடைபெறும் கருடசேவை வரலாற்றோடு தொடர்புடைய வைணவத் திருவிழாவாகும். இத்திருவிழா கடந்த 90 ஆண்டுகளாக நடைபெற்று வருகிறது. வைணவக் கோயில்களில் அதிக அளவில் கருடசேவை ஒரேநேரத்தில் நடைபெறுவது தஞ்சாவூரில் என்பது குறிப்பிடத்தக்கது. ஆழ்வாருக்குக் காட்சி தந்த நாளான வைகாசி திருவோண நாளில் இந்தவிழா நடைபெறுகிறது. இதனைத் தொடர்ந்து மறுநாள் வெண்ணெய்த்தாழி திருநாளும் நடைபெறுகிறது.
# தஞ்சாவூர் மாவட்டம்

## இதையும் காண்க

- தஞ்சை நாயக்கர்கள்
- தஞ்சாவூர் மராத்திய அரசு
- தஞ்சாவூர் மாவட்டம் (சென்னை மாகாணம்)
# நீலகிரி மாவட்டம்

**நீலகிரி தேயிலை தோட்டம்**  
| - | நீலகிரி மாவட்டம்: அமைந்துள்ள இடம் |  |
| --- | --- | --- |
| **நாடு** |  |  |
| **மாநிலம்** | தமிழ்நாடு |  |
| **தலைநகரம்** | உதகமண்டலம் |  |
| **பகுதி** | மேற்கு மாவட்டம் |  |
| **ஆட்சியர்** | திருமதி. லட்சுமி பவ்யா
தண்ணீரு இ.ஆ.ப. |  |
| '''காவல்துறைக்
கண்காணிப்பாளர்''' | Ms. N.S. நிஷா
இ.கா.ப. |  |
| **நகராட்சிகள்** | 4 |  |
| **வருவாய் கோட்டங்கள்** | 3 |  |
| **வட்டங்கள்** | 6 |  |
| **பேரூராட்சிகள்** | 11 |  |
| **ஊராட்சி ஒன்றியங்கள்** | 4 |  |
| **ஊராட்சிகள்** | 35 |  |
| **வருவாய் கிராமங்கள்** | 88 |  |
| **சட்டமன்றத் தொகுதிகள்** | 3 |  |
| **மக்களவைத் தொகுதிகள்** | 1 |  |
| **பரப்பளவு** | 2545 ச.கி.மீ. |  |
| **மக்கள் தொகை** | 7,35,394 (2011) |  |
| '''அலுவல்
மொழி(கள்)''' | தமிழ் |  |
| **நேர வலயம்** | இ.சீ.நே.
(ஒசநே+5:30) |  |
| **அஞ்சல் குறியீடு** | 643 001 |  |
| '''தொலைபேசிக்
குறியீடு''' | 0423 |  |
| **வாகனப் பதிவு** | TN-43 |  |
| **பாலின விகிதம்** | ஆண்-49.6%/பெண்-50.4% ♂/♀ |  |
| **கல்வியறிவு** | 85.20% |  |
| '''சராசரி ஆண்டு கோடை
வெப்பநிலை''' |  |  |
| '''சராசரி கோடை
வெப்பநிலை''' |  |  |
| '''சராசரி குளிர்கால
வெப்பநிலை''' |  |  |
| **இணையதளம்** | nilgiris | } |
**நீலகிரி மாவட்டம்** (*Nilgiris district*) என்பது இந்திய மாநிலமான தமிழ்நாட்டின் 38 மாவட்டங்களில் ஒன்றாகும். இம்மாவட்டம் மேற்குத் தொடர்ச்சி மலையில் அமைந்துள்ளது. இம்மலைத்தொடரில் உள்ள நீலகிரி என்னும் மலையாலேயே இம்மாவட்டம் இப்பெயர் பெற்றது. இதன் தலைநகர் உதகமண்டலம் ஆகும். இங்குள்ள உயரமான மலைமுடி தொட்டபெட்டா ஆகும். குன்னூர், கோத்தகிரி, கூடலூர், அரவங்காடு ஆகியன இம்மாவட்டத்தில் உள்ள நகரங்கள் ஆகும். இம்மாவட்டத்தில் வெல்லிங்டன் பாசறை நகரம் உள்ளது. நீலகிரி உயிர்ச்சூழல் மண்டலம், உயிர்க்கோள் காப்பகமாக நீலகிரி பகுதியை ஐக்கிய நாடுகள் சபையின் யுனெஸ்கோ (UNESCO) அறிவித்துள்ளமை நீலகிரிக்குப் பெருமை சேர்க்கிறது. இது இந்தியாவின் முதல் உயிர்க்கோள் காப்பகமாகும்.
# நீலகிரி மாவட்டம்

## புவியிடம்

நீலகிரி ஆனது கடல் மட்டத்திற்கு 900 முதல் 2636 மீட்டர் உயரத்தில் அமைந்துள்ளது. அதன் அட்சரேகை மற்றும் நீள அளவுகள் 185 கி.மீ. (அட்சரேகை: 76.0 E முதல் 77.15 E வரை) 130 கி.மீ (அட்சரேகை: 10 – 38 WP 11-49N). நீலகிரி மாவட்டம் ஆனது வடக்கே கர்நாடகா மாநிலமும், கிழக்கே கோயம்புத்தூர் மற்றும் ஈரோடு மாவட்டமும், தெற்கே கோயம்புத்தூர் மாவட்டம் மற்றும் கேரளா மாநிலமும், மேற்கே கேரளா மாநிலமும் எல்லைகளாக கொண்டுள்ளது. நீலகிரி மாவட்டத்தில் நிலப்பகுதி ஆனது உருளும் மற்றும் செங்குத்தானது. 60% பயிரிடக்கூடிய நிலப்பகுதியில் 16% முதல் 35% வரை சரிவுகளில் உள்ளது.
# நீலகிரி மாவட்டம்

## வரலாறு

மலைகளும், மலை சார்ந்த இடங்களும் கொண்ட பழங்குடியினரின் வசிப்பிடம் நீலகிரி. நீலகிரி மலையில் கண்டெடுக்கப்பட்டுள்ள இந்த குறியீடு, உலகம் முழுக்கவும் இருக்கின்ற பல தொன்மையான வரலாற்றுக்கு முந்தைய நாகரீகங்களிலும் இருந்துள்ளது குறிப்பிடத்தக்கது. இது எத்தியோபியாவில் ஆட்சி செய்த பேரரசி ஷோபாவைப் பற்றிய குறிப்புகளிலும் உள்ளது என்பது குறிப்பிடத்தக்கது. பொ.ஊ. 10 ஆம் நூற்றாண்டிலிருந்து இப்பகுதிகளை கங்கர்கள், கடம்பர்கள், ஹொரளர்கள், நாயக்கர்கள், மைசூர் அரசர்கள், கேரளவர்மா முதலியோர் இப்பகுதிகளை ஆண்டதற்கான வரலாற்று ஆதாரங்கள் உள்ளன. ஹொரள மன்னன் தன்னாயகா நீலகிரி கொண்டான் என்ற சிறப்புப் பெயரோடு ஆண்டதாக கூறப்படுகிறது. பதினோராம் மற்றும் பன்னிரண்டாம் நூற்றாண்டில் சிலப்பதிகாரத்தில் நீலகிரியை பற்றி குறிப்பிடப்பட்டுள்ளது. தென்னிந்தியாவில் அதாவது சேரர், சோழர்கள், பாண்டியர்கள், ராஷ்டிரகூடர், கங்கர்கள், பல்லவர்கள், கடம்பர்கள் காலத்தில் நீலகிரிக்கு ராஜாக்கள் வந்து சென்றுள்ளதாக கூறப்படுகிறது. விஷ்ணுவர்தனா காலத்தில் (பொ.ஊ. 1111–1141) ராஜாக்கள் ‘நிலா மலைகள்’ என அழைத்துள்ளனர். 1336 முதல் 1565 வரை விஜயநகர பேரரசின் ஒரு பகுதியாக நீலகிரி இருந்துள்ளது. 1565 இல் அதன் வீழ்ச்சிக்கு பின்னர் மைசூர் ஆட்சியாளர்களின் கட்டுப்பாட்டுக்கு நீலகிரி சென்றது. பின்னர் அது ஹைதர் அலி மற்றும் திப்பு சுல்தான் (1760 முதல் 1799 வரை) ஆட்சியின் கீழ் வந்தது. ஒரு ஒப்பந்தம் மூலம் 1799ல் கிழக்கு இந்திய வணிகக் குழுவிற்கு விட்டுக் கொடுக்கப்பட்டுள்ளது. எனினும் இந்த அழகான மலைப்பகுதி 1818 வரை ஆங்கிலேயரால் அறியப்படாமல் இருந்துள்ளது. இதன்பிறகு கோவை மாவட்ட ஆட்சியராக இருந்த ஜான் சல்லிவன், நீலகிரியை உலகுக்கே அறிமுகம் செய்து வைக்க காரணமானார். 1819 ஆம் ஆண்டு கோவை ஆட்சியராக இருந்த ஜான் சல்லிவன் கோத்தகிரி வழியாக நீலகிரிக்கு வந்தார். தற்போதைய கன்னேரிமுக்கு பகுதியில் இவரது இல்லம் நினைவு சின்னமாக மாற்றப்பட்டுள்ளது. ஆங்கிலேயர் இப்பகுதிகளை ஆளத் தொடங்கிய பின்னரே பல நகரங்களும் வசதிகளும் பெருக ஆரம்பித்தன. ஆங்கிலேய கவர்னர் 1829 இல் உதகைக்கு விஜயம் செய்தார். அவர் வருகைக்கு முன்பே சல்லிவன் என்பவர் முயற்சியில் கூடலூர் பகுதி வளர்ச்சியடைந்திருந்தது. 1830இல் ஜேம்ஸ் தாமஸ் கோவை மாவட்ட ஆட்சியராக இருந்தபொழுது, நீலகிரி மாவட்ட மலைகளில் பெரும்பகுதி, கோத்தகிரியை தவிர்த்து, மலபாரில் இணைக்கப்பட்டன. 1831–32இல் அவலாஞ்சி, சிஸ்பாரா, குந்தா, பகுதிகளில் சாலைகள் கேப்டன் முர்ரே என்பவரின் தலைமையில் போடப்பட்டன. 1832ல் சர்ச் மிஷனரி ஒன்றை தோற்றுவித்து ஆங்கிலேயப் பள்ளி ஒன்றும் கட்டப்பட்டது. 1868 ஆம் ஆண்டுச் சட்டம், நீலகிரி மாவட்டத்திற்கு தனி மாவட்ட ஆட்சியரை நியமிக்கும் அதிகாரத்தை வழங்கியது.1893இல் ஆக்டர்லோனி பள்ளத்தாக்கும், 1877இல் வயநாடு பகுதியில் தென்கிழக்குப் பகுதியிலும் நீலகிரி மாவட்டத்துடன் இணைந்தன. நீலகிரி மாவட்டம் முந்தைய கோயம்புத்தூர் மாவட்டத்தில் ஒரு பகுதியாக இருந்தது.
# நீலகிரி மாவட்டம்

## மக்கள் தொகை

கணக்கெடுப்பின் புள்ளி விவரங்கள்:  
| 2001 | 2011 |  |  |
| --- | --- | --- | --- |
| மக்கள் தொகை | 7,62,411 | 7,35,071 |  |
| கல்வியறிவு % | 81.44 | 85.20 | } |  
2011 இல் நகரத்தில் 2,99,06 மக்களும், கிராமத்தில் 4,36,010 மக்களும் உள்ளன்ர். நீலகிரி மாவட்டத்தில்தான் ஆண் - பெண் விகிதம் 1000 - 1041 என்ற வீதத்தில் தமிழ்நாட்டிலேயே முதலிடத்தில் உள்ளது. கிராமப் புறங்களின் மக்கள் தொகையில் 1000 - 1055 என்ற வீதத்தில் முதல் இடத்தில் உள்ளது. கல்வியறிவில் நீலகிரி, மாநிலத்திலேயே நான்காவது இடத்தை பிடித்துள்ளது. ஒரு சதுரகிலோ மீட்டருக்கு 287 பேர் உள்ளனர். நீலகிரியில் பேசும் மொழிகளில் தமிழ், படுகு, மலையாளம், கன்னடம், தெலுங்கு உட்பட பல மொழி இனத்தவர்களும் வசிக்கின்றனர். வேற்றுமையிலும் ஒற்றுமை காண்பவர்கள்.
இம்மாவட்டத்தில் பல பழங்குடி இன மக்கள் வசிக்கின்றனர். தோடர் இவர்களுள் குறிப்பிடத் தகுந்தவர்கள். இவர்கள் தவிர பணியர்கள், குறும்பர், பெட்ட குறும்பர், கசவர் ஆகியோரும் உள்ளனர். கோத்தகிரிப் பகுதிகளில் கோத்தர் எனும் பழங்குடியினர் வாழ்கின்றனர். இருளர்கள் கீழ்பில்லூர் பகுதியில் வாழ்கிறார்கள்.
# நீலகிரி மாவட்டம்

## மக்கள் தொகை

### பழங்குடியினர்

நீலகிரி மாவட்டத்தில் மலைவாழ் மக்களின் தொகை கணிசமாகக் காணப்படுகிறது. பாரம்பரியமாக இருந்து வரும் பழங்குடியினர் இருளர், குரும்பர், பனியர், தொதவர் எனப்படும் தோடர், கோத்தர், நாயக்கர் போன்ற பழங்குடியினர் உள்ளனர். இவர்களில் பழமையான இனத்தவர் தோடர். இப்பழங்குடிகளில் இருளரே கடுமையான உழைப்பாளிகள். வேளாண்மையிலும் ஈடுபடுகின்றனர். தொதவர் வாழும் இடம் மந்து எனப்படும். அதுபோல கோத்தர் வாழிடம் கோக்கால் என அழைக்கப்படுகிறது.
குறும்பர் பேசும் மொழியில் நல்ல தமிழ்ச் சொற்கள் இடம் பெறுகின்றன. குறும்பரில் பல வகையுண்டு. அதில் பெட்ட குறும்பர் 28 சந்ததிகளாகப் பிரிந்துள்ளனர். இவர்களைத் தவிர கசவர் என்ற பழங்குடிகள் நீலகிரி மாவட்டத்தில் சில ஊர்களில் வசிக்கின்றனர். பழங்குடி மக்களிடத்தில் அடிப்படை தேவையை நிறைவு செய்துகொள்ளும் மனப்பான்மையே காணப்படுகிறது. மற்ற மாநில பழங்குடிகளோடு ஒப்பிடும்போது நீலகிரிப் பழங்குடியினர் நல்ல நாகரீகம் பெற்றவர் என்றே சொல்லலாம்.
2001 ஆம் ஆண்டு மக்கள்தொகை கணக்கெடுப்பின்படி, மாவட்டத்தின் மக்கள்தொகை 7,62,141. இதில் பழங்குடியின மக்கள்தொகை 3.7 சதவீதம். உதகை நகராட்சி - 394, குன்னூர் நகராட்சி - 122, உதகை வட்டம் - 4,329, குன்னூர் வட்டம் 2,397, கோத்தகிரி வட்டம் 6,197, கூடலூர் வட்டம் 15,450 என 28,889 பேர் வசிக்கின்றனர். இவர்களின் கல்வி அறிவு (சதவீதத்தில்) தோடர் - 29.52, கோத்தர் - 32.71, குரும்பர் - 18.13, முள்ளுக்குரும்பர் - 38.15, இருளர் - 21.78, பனியர் - 11.27, காட்டு நாயக்கர் - 9.03.இந்த ஆறு பழங்குடியின மக்களில், தோடர் மற்றும் கோத்தர் இன மக்களிடம் நிலங்கள், வேலை வாய்ப்புகள் உள்ளதால் இவர்கள் முன்னேற்றம் அடைந்துள்ளனர். ஆனால் இருளர், பனியர், குரும்பர், காட்டு நாயக்கர் பழங்குடியின மக்களின் வாழ்க்கைத் தரம், சுதந்திரத்திற்குப் பின்னும் முன்னேற்றம் அடையவில்லை. கூடலூரில் வசிக்கும் பனியர், இருளர், குரும்பர், காட்டு நாயக்கர் இன மக்கள் இன்றும் விவசாய கூலிகளாகவே வாழ்ந்து வருகின்றனர்.
# நீலகிரி மாவட்டம்

## மக்கள் தொகை

### குழந்தைகள் இல்லங்கள்

நீலகிரி மாவட்டத்தில் மொத்தம் 25 குழந்தை இல்லங்கள் செயல்பட்டு வருகின்றன. 24 குழந்தை இல்லங்கள் தன்னார்வ தொண்டு நிறுவனங்களின் கீழும், 1 அரசு குழந்தைகள் இல்லமும் செயல்பட்டு வருகின்றன. அனைத்து குழந்தை இல்லங்களும் இளைஞர் நீதிச்சட்டம் 2015 கீழ் பதிவு பெற்றுள்ளன. இப்பதிவு செய்தல்களும், அதற்குரிய கண்காணிப்புகளும் அரசின் நிதிஆதரவுடன் தொடர்ந்து பராமரிப்புத்திட்டங்களினால் வளர்ந்து பேணப்படுகின்றன. குழந்தைகள் பெற்றோரின் பராமரிப்பில் வளர்வதை உறுதி செய்வதே இத்திட்டத்தின் முக்கியமான நோக்கமாகும். அதற்காக குழந்தைகள் கைவிடப்படுவதை தடுத்து குழந்தைகளின் பாதுகாப்பை உறுதி செய்தல், குழந்தைகள் கல்வியைத் தொடர்வதை உறுதி செய்தல், வளர்ப்பு பராமரிப்பு குழந்தைகளுக்கு தொடர்ந்து நிதி ஆதரவு அளித்து கண்காணித்தல், குடும்ப சூழலுடனான பராமரிப்பை குழந்தைகளுக்கு வழங்குதல், குடும்பங்களை காத்தல் மற்றும் பெற்றோர் தங்கள் கடமையை செய்வதை ஊக்குவித்தல் போன்ற மிக அடிப்படையான செயல்முறைகள் அரசாலும், தனியார் தொண்டு நிறுவனங்களாலும் பேணப்படுகின்றன.
# நீலகிரி மாவட்டம்

## மக்கள் தொகை

### வருவாய் மாவட்டகள்

1. உதகமண்டலம் வட்டம்
1. குந்தா வட்டம்
1. பந்தலூர் வட்டம்
1. குன்னூர் வட்டம்
1. கூடலூர் வட்டம்
1. கோத்தகிரி வட்டம்
# நீலகிரி மாவட்டம்

## உள்ளாட்சி மற்றும் ஊராட்சி நிர்வாகம்

இம்மாவட்டத்தில் 4 நகராட்சிகளும், 11 பேரூராட்சிகளும், 4 ஊராட்சி ஒன்றியகளும், 35 கிராம ஊராட்சிகளும் உள்ளது.
# நீலகிரி மாவட்டம்

## உள்ளாட்சி மற்றும் ஊராட்சி நிர்வாகம்

### நகராட்சிகள்

1. உதகமண்டலம் நகராட்சி
1. கூடலூர் நகராட்சி
1. குன்னூர் நகராட்சி
1. நெல்லியாளம் நகராட்சி
# நீலகிரி மாவட்டம்

## உள்ளாட்சி மற்றும் ஊராட்சி நிர்வாகம்

### பேரூராட்சிகள்

1. கோத்தகிரி
1. தேவர்சோலா
1. சோளூர்
1. ஜெகதலா
1. கேத்தி
1. ஹுலிக்கல்
1. கீழ்குந்தா
1. அதிகரட்டி
1. நடுவட்டம்
1. பிக்கட்டி
1. ஓ' வேலி
# நீலகிரி மாவட்டம்

## உள்ளாட்சி மற்றும் ஊராட்சி நிர்வாகம்

### ஊராட்சி ஒன்றியங்கள்

1. உதகமண்டலம் ஊராட்சி ஒன்றியம்
1. கோத்தகிரி ஊராட்சி ஒன்றியம்
1. குன்னூர் ஊராட்சி ஒன்றியம்
1. கூடலூர் ஊராட்சி ஒன்றியம்
# நீலகிரி மாவட்டம்

## மாவட்டத்திலுள்ள அருவிகள்

- கல்லட்டி நீர் வீழ்ச்சி
- காட்டேரி அருவி
- லாஸ் அருவி
- கேத்தரின் அருவி
- மாயார் அருவி
- சின்னக் குன்னூர்
- கூக்கல்துறை அருவி
- பைகாரா நீர்வீழ்ச்சி
# நீலகிரி மாவட்டம்

## மாவட்டத்திலுள்ள அணைகள்

- பைக்காரா அணை
- குந்தா அணை
- சாந்தி நல்லா நீர்த்தேக்கம்
- காமராஜ் சாகர்
- மரவக்கண்டி நீர்த்தேக்கம்
# நீலகிரி மாவட்டம்

## சுற்றுலா

- முதுமலை தேசியப் பூங்கா
- முதுமலை யானைகள் புத்துணர்வு முகாம்
- பைக்காரா அணை, படகு இல்லம்
- தாவரவியல் பூங்கா
- ரோஜா பூங்கா ஊட்டி
- ஊட்டி மலை ரயில்
- ஊட்டி படகு ஏரி
- தொட்டபெட்டா சிகரம்
- சிம்ஸ்பார்க்
- ஆரண்மூர் அரண்மனை
- டால்ஃபின் நோஸ் காட்சி முனை
- லாம்ப்ஸ் ராக் காட்சி முனை
- தவளை மலை காட்சி முனை
- கோடநாடு காட்சி முனை
- ஊசிமலை காட்சி முனை
# நீலகிரி மாவட்டம்

## காட்டுவளம்

1948 அக்டோபர் முதல் மரம் நடுவிழா தொடங்கியது. 20 ஆண்டு திட்டம் வகுக்கப்பட்டு 3000 ச.மைல் பரப்புக்கு காடுகளைக் கையகப்படுத்தி சவுக்கு, நீலகிரித் தைலம் (Eucalyptus oil) வாட்டில் பட்டை மரங்களாகவும் ஏராளமாக நட்டு வளர்க்கப்பட்டன. இதன் மூலம் பல விரிந்த காடுகள் ஆயிரக்கணக்கான ஏக்கர்களில் பரவியுள்ளன. தேக்கும், ரப்பரும் அதிகளவு வளர்ந்துள்ளன. இக்காடுகளில் உள்ள மூலிகைகள், இந்திய மருத்துவ ஆராய்ச்சித் துறையால் ஆய்வு மேற்கொள்ளப்பட்டு, நன்கு பராமரிக்கப்படுகின்றன. இதன் மூலம் பல அரிய மருந்துகள் கண்டுபிடிக்கப்பட்டு, மக்களுக்கு உதவுகின்றன.  
நீலகிரி மாவட்டம் தென்மேற்கு மற்றும் வடகிழக்கு பருவமழைக் காலங்களில் மழை பெறுவதால் நீர்வளம் மிகுந்து காணப்படுகின்றது.
# நீலகிரி மாவட்டம்

## வேளாண்மை

நீலகிரி மாவட்டத்தில் 2019 – 20 ஆண்டு கணக்கின்படி 73406.00 ஹெக்டர் பரப்பளவில் 83,125 விவசாயிகள் வேளாண்மை மேற்கொண்டு வருகின்றனர். தோட்டக்கலை மற்றும் மலைப்பயிர்கள் துறை வாயிலாக நீலகிரி மாவட்ட விவசாயிகள் பயனடையும் பொருட்டு, ஒருங்கிணைந்த தோட்டக்கலை அபிவிருத்தி இயக்கம் (MIDH), பிரதம மந்திரி நுண்ணீர் பாசனத்திட்டம் (PMKSY), கூட்டுப் பண்ணையம் திட்டம் (Collective farming), சிறப்பு பகுதி மேம்பாட்டுத் திட்டம் (SADP), பிரதம மந்திரி பயிர் காப்பீட்டுத் திட்டம் (PMFBY), சிய வேளாண்மை வளர்ச்சி திட்டம் (NADP) ஆகிய திட்டங்கள் செயல்படுத்தப் படுகின்றன.